På fredag kl. 15.00 spiller AaB testkamp mod Odds Ballklubb på AaB's anlæg på Hornevej.

AaB pudser kampformen af, når det norske Eliteseriehold Odds Ballklubb gæster AaB's anlæg på Hornevej på fredag kl. 15.00 i en testkamp.

Mens AaB forbereder sig på gruppespillets kampe, begynder Odds Ballklubb sæsonen i den hjemlige liga i næste weekend, så det er sidste test for dem inden sæsonstarten.

Kampen spilles på opvisningsbanen på Hornevej kl. 15.00, og der er fri adgang for alle interesserede.